Aya, ur d-yelli ara ɣas akken ɛerḍen ad d-uɣalen ɣer rruḥ n C.G.T.U tamensayt ideg yuzzel wawal mliḥ ɣef uzarug n Lezzayer. D awal yettwameḍlen asmi i d-tban tdukkli tasandikalit deg 1935. Acu kan, iwakken ad tuɣal d ammas aɣelnaw, ur yeqqim ara deg yicig n C.G.T. n Paris ad tbeddel azwel, neɣ deg ubeddel n tiɣmi n temkerḍa, neɣ ula deg ugzam n tmiṭ. Iwakken ad taf iman-is deg twuriwin timaynutin n umussu n yixeddamen, i yeddan yakan deg leɛmer, ur dteggri ara deg ubeddel n U.G.S.A n talɣa neɣ n wudem n berra. Yal yiwen yettwalin deg lebɣi n yizdukklanen, ur yettɣimi ara war ma yufa-d amek i tetteddu tarrayt tamhersant, i yellan ɣef uqerru ubeddel n terbaɛt tanedrimt n ugraw azzayri. Tilin n kra n yimeɣnasen ɣer yimeḍqan n tmehla tasandikalit, tesmektay-aɣ-d ladɣa s usnerni azamulan n kra n yimdanen i d-tessuli tedbelt. Deg snat n temsal, yewwi-d lḥal ad tbeddel tazwara, ṭṭbiɛa d ugbur n Foyer civique akked Palais Carnot. Akrad n tmehla n P.C.A. deg unnar asertan, yettbin-d deg unnar asandiki, u yessawal i twaɣit. U.G.T.A., d udem aḥeqqani n ubeddel i d-yellan deg umussu n yixeddamen. Aya, yella-d deffir n usnerni meqqren ladɣa abeddel agrawliw i d-yellan s umennuɣ ɣef tmunnent taɣelnawt. Ammas azzayri amaynut yemgarad ɣef tuddsiwin-nniḍen C.G.T.F.O. akked C.F.T.C deg waṭas n taɣulin, ladɣa s tihawt n tqacuct, afran n uɣella, lebni s lewhi d leɛqel, awelleh iseḥḥan d usdukkel n tegmat deg Lezzayer, deg Tefriqt Ugafa neɣ deg umaḍal akken ma yella.